П Р О Т О К О Л   № 17
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 13.10.2020 г.

Днес, 13.10.2020 г. /вторник/ от 14.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 

ЧЛЕНОВЕ:  Калина Чапкънова 
   Евгени Диков

На заседанието присъстват: експертният сътрудник на комисията Светла Кирилова – старши експерт-съдебна администрация, Стефка Тодорова – старши експерт-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния прокурор относно кадрови промени в щата на съдебните служители във Военно-окръжна прокуратура София, Военно-окръжна прокуратура Пловдив и Военно-окръжна прокуратура Сливен. /вх. № ВСС-10176/06.10.2020 г./:
	Предложения на административните ръководители:
- за Военно-окръжна прокуратура София - увеличаване щатната численост с 5 щ.бр.: 1 прокурорски помощник, 2 – съдебен деловодител, 2 – съдебен секретар и трансформиране на 2 щ.бр.: „съдебен деловодител“ в „главен специалист-компютърна обработка на информацията“ и „касиер“ в „главен специалист-счетоводител“.
- за Военно-окръжна прокуратура Пловдив - увеличаване щатната численост с 1 щ.бр. „административен секретар“ и трансформиране на 1 щ.бр. „съдебен секретар“ в „съдебен деловодител“.
- за Военно-окръжна прокуратура Сливен - увеличаване щатната численост с 3 щ.бр.: „съдебен архивар“, „служител по сигурността на информацията“ и „шофьор-призовкар“ и разпределяне на служебен автомобил за нуждите на Военно-следствен участък – гр. Сливен.

През 2018 г. Прокурорската колегия на ВСС съкрати съдебни служители: 8 щ.бр. във ВОП – София и 4 щ.бр. във ВОП – Сливен и ги разкри в щата на специализираните прокуратури.
Към настоящия момент, въпреки съкратените бройки съотношението във посочените прокуратури е по-високо и натовареността е по-ниска от средната за страната.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ОТХВЪРЛЯ предложението на административния ръководител на Военно-окръжна прокуратура София за увеличаване щатната численост с 5 щ.бр. за длъжности, както следва: 1 щ. бр. „прокурорски помощник“; 2 щ. бр. „съдебен деловодител“ и 2 щ. бр. „съдебен секретар“.
1.2. ОТХВЪРЛЯ предложението на административния ръководител на Военно-окръжна прокуратура София за трансформиране на 1 щ.бр. за длъжност „съдебен деловодител“ в „главен специалист-компютърна обработка на информацията“.
МОТИВИ: Комисията счита, че предложението не следва да бъде уважено, поради следните съображения:
Към настоящия момент във ВОП – София са утвърдени 18 щ.бр. за магистрати и 38 щ.бр. за съдебни служители – съотношение 2,11, значително по-високо от средното за страната 1,29, както и натовареността през последните години е значително по-ниска.
По отношение предложената трансформация считаме, че не е обосновано да се трансформира „съдебен деловодител“ в специалист за дейност, която е изцяло в областта на специализираната администрация, тъй като дейността по въвеждане на данни в УИС е част от задълженията на съдебните деловодители, а изготвянето на статистически справки и извличането на данни от УИС е от компетенциите на съдебните статистици. 
1.3. В случай, че се установи необходимост от разкриване на щатни бройки за съдебни служители във Военно-окръжна прокуратура – София, с оглед най-ниското съотношение спрямо останалите военни прокуратури, да се прецизира възможността за преместване на щатни бройки при условията на чл. 343, ал. 2 от ЗСВ от други военно-окръжни прокуратури или от Военно-апелативна прокуратура.

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.4. ДАВА СЪГЛАСИЕ за трансформиране на 1 /една/ щ.бр. за длъжност „касиер“ в 1 /една/ щ.бр. за длъжност „младши специалист-счетоводител“ във Военно-окръжна прокуратура София.
МОТИВИ: Утвърденият щат на прокуратурата е общо 56 щ. бр. и счетоводната дейност на прокуратурата се извършва само от един съдебен служител на длъжност „главен счетоводител“. С оглед подпомагане финансово-счетоводното обслужване, както и заместване на главния счетоводител при отсъствие, комисията счита предложението за обосновано.
Разликата в размера на възнаграждението за предложената трансформация ще бъде финансово обезпечено за сметка на утвърдения бюджет на ПРБ за 2020 г.

ВНАСЯ предложението в заседание на Прокурорската колегия на Висшия съдебен съвет, насрочено на 21.10.2020 г., за разглеждане и произнасяне. 

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.5. ОТХВЪРЛЯ предложението на административния ръководител на Военно-окръжна прокуратура Пловдив за увеличаване щатната численост с 1 щ. бр. за длъжност „административен секретар“. 
МОТИВИ: Към настоящия момент във ВОП – Пловдив са утвърдени 12 щ.бр. за магистрати и 19 щ.бр. за съдебни служители – съотношение 1,58, по-високо от средното за страната 1,29, както и натовареността през последните години е значително по-ниска, поради което комисията счита, че предложението не следва да бъде уважено.

1.6. НЕ ВЪЗРАЗЯВА на предложението на административния ръководител на Военно-окръжна прокуратура Пловдив за трансформиране на 1 щ.бр. за длъжност „съдебен секретар“ в 1 щ. бр. за длъжност „съдебен деловодител“.
МОТИВИ: Комисията счита за обоснована предложената трансформация, с оглед на това, че промяната е с цел по-добра организация на работата в прокуратурата, не води до промяна във възнаграждението и не ангажира допълнителни финансови средства.

1.7. ОТХВЪРЛЯ предложението на административния ръководител на Военно-окръжна прокуратура Сливен за увеличаване щатната численост с 3 щ.бр. – 1 щ. бр. „съдебен архивар“, 1 щ. бр. „служител по сигурността на информацията“ и 1 щ. бр. „шофьор-призовкар“.
МОТИВИ: Предложението за увеличаване на щатната численост е необосновано, тай като към настоящия момент във ВОП – Сливен са утвърдени 10 щ.бр. за магистрати и 17 щ.бр. за съдебни служители – съотношение 1,70, значително по-високо от средното за страната 1,29, както и натовареността през последните години също е значително по-ниска.

1.8. Изпраща решението на комисията на главния прокурор, по компетентност.

2. ОТНОСНО: Покана /вх. № ВСС-10189/06.10.2020 г./от главния прокурор за участие в работни срещи във връзка с продължаващия процес по оптимизиране структурата на районните прокуратури и обсъждане на представените предложения от административните ръководители за оптимизиране на щатните бройки на съдебните служители, считано от 01.01.2021 г., които ще се проведат както следва:
- в периода 18 – 21.10.2020 г. в ПД „Изгрев“ – гр. Бяла /с представители на апелативни райони Бургас, Варна и Велико Търново/
- в периода 04 – 05.11.2020 г. в УЦ „Трендафила“ – п.п. Витоша /с представители на апелативни райони София и Пловдив/
- в периода 10 – 11.11.2020 г. в УЦ „Трендафила“ – п.п. Витоша /с представители на апелативни райони София и Пловдив/.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОПРЕДЕЛЯ за участие в работни срещи във връзка с продължаващия процес по оптимизиране структурата на районните прокуратури и обсъждане на представените предложения от административните ръководители за оптимизиране на щатните бройки на съдебните служители, считано от 01.01.2021 г., за периода 18 – 21.10.2020 г. в ПД „Изгрев“ – гр. Бяла, 04 – 05.11.2020 г. и 10 – 11.11.2020 г. в УЦ „Трендафила“ – п.п. Витоша:

– Светла Кирилова – старши експерт – съдебна администрация, дирекция ЧРАТОКИ, експертен сътрудник на комисия „Съдебна администрация“ към Прокурорската колегия на ВСС.
2.2. В работната среща за периода 18 – 21.10.2020 г. в ПД „Изгрев“ – гр. Бяла ще участват:
 – Гергана Мутафова – член на ВСС и председател на КСА-ПК;
- Калина Чапкънова – член на ВСС и член на КСА-ПК.
2.3. Да се уведоми главния прокурор с копие до главния секретар на АГП за участието в работните срещи.

3. ОТНОСНО: Доклад от Христина Тодорова – директор на дирекция „Международна дейност и протокол“ относно получена информация във връзка с предстоящо на 10 ноември 2020 г. изслушване на Доклада относно върховенството на закона за 2020 г. за България на Съвет „Общи въпроси“, както и с предстоящо изготвяне на план за действие и необходимостта от предлагане на мерки по констатираните в Доклада области от компетентност на ВСС. /вх. № ВСС-10240/08.10.2020 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ВРЪЩА чрез г-н Боян Магдалинчев – представляващ ВСС до Христина Тодорова – директор на дирекция “Международна дейност и протокол“ изпратения доклад до Комисия „Съдебна администрация“ към Прокурорската колегия на ВСС относно информация във връзка с предстоящо на 10 ноември 2020 г. изслушване на Доклада относно върховенството на закона за 2020 г. за България на Съвет „Общи въпроси“, както и с предстоящо изготвяне на план за действие и необходимостта от предлагане на мерки по констатираните в Доклада области от компетентност на ВСС, и уведомява, че въпросният доклад и констатациите в него не касаят Комисия „Съдебна администрация“-ПК, поради което същото не е следвало да бъде насочвано към тази комисия.	
3.2. Изпраща решението на представляващия ВСС, по компетентност.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА